Çox təqdirəlayiq haldır ki, ombudsmanın hesabatında Konstitusiyada göstərilən insan hüquqlarının ardıcıllığı pozulmayır. Hər bir hüquq üzrə görülən işlər, bu sahədəki vəziyyət göstərilir və eyni zamanda, hörmətli ombudsmanımız məsələyə ancaq müsbət qiymət vermək təcrübəsindən yararlanmır. Ancaq və ancaq görülən işlər bu sahədə müəyyən problemlərin olduğu qənaətinə gəlməyə imkan verir. Bu, normaldır. Demokratik ölkədə inkişaf var-sa, müəyyən problemlər də olacaq. Hansı isə məmurun öz işində bir qədər səhlənkarlığı da, kimin isə probleminin həlli üçün təkanvermə də olacaq. Əsas məsələ bundan ibarətdir, elə bir mexanizm yaradılıb ki, həm dövlət, həm də qeyri-dövlət təsisatları vasitəsilə problemlərin həlli ardıcıl olaraq gedir. Vətəndaşın öz problemi ilə təkbətək qaldığı qənaətinə gəlməyirsən. Problemin dövlət və yaxud da dövlətə yardımçı olan ombudsman vasitəsilə həllinə nail ola bilirik.